**NARAVOSLOVNI DAN**

**Ob 22. aprilu, svetovnem dnevu Zemlje – ogled filma ŽEJNI SVET**

Vsi vemo, da je voda osnovni vir za preživetje vsakega živega organizma. V današnjem času, ko število prebivalstva na Zemlji raste, postajajo potrebe po vodi vedno večje in zaradi tega je voda postala eden izmed najdragocenejših naravnih virov na našem planetu.

Kako je z vodo pri nas? Imamo vode dovolj? Ravnamo z njo varčno? Lahko pijemo vodo, ki priteče iz pipe?

Mogoče boste ob ogledu filma prišli do kakšnih novih spoznanj, ki bodo pripomogla k razumnejšemu in varčnejšemu ravnanju z vodo.

Zakaj si je potrebno ogledati ta dokumentarni film? Zato, da bomo doumeli, da nimajo povsod take sreče kot mi. Dokler lahko čisto pitno vodo zlivamo v straniščne školjke, pomeni, da je Slovenija zaenkrat z vodo še zelo bogata.

Vendar, pogledati je potrebno v prihodnost in omogočiti, da bodo tudi naši zanamci vsaj kolikor toliko preskrbljeni s to osnovno tekočino, ki nam omogoča preživetje.

Lilijana Nabergoj